vonalcimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/2300-12022.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. február 23-ei rendes nyilvános ülésére**

**Tárgy:** A Hévízi Polgármesteri Hivatal Szervezeti és Működési Szabályzatának módosítása

**Az előterjesztő:** Papp Gábor polgármester

**Készítette:** Bertalan Linda jegyzői referens

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Polgármesteri Hivatal Szervezeti és Működési Szabályzat (továbbiakban SZMSZ) felülvizsgálata folyamatosan megtörténik.

Amint már jelzésre került a Hévízi Polgármesteri Hivatal humánpolitikájában előtérbe helyeztük a munkaszervezéssel alátámasztott létszámcsökkentést, így a nyugdíjazás vagy egyéb okból megüresedett álláshelyek csak indokolt esetben kerültek betöltésre. A legtöbb esetben feladatátcsoportosítás történt és az üres álláshely nem került betöltésre.

2023. január 1-jén 6 be nem töltött álláshellyel rendelkeztünk. A 2023. évi költségvetésben ebből 4 álláshely megszűntetésre került, így ezen munkakörök átvezetése (törlése) a hivatal szmsz-én szükséges.

Ezek a következők:

- Polgármesteri Kabinet: az önkormányzati főtanácsadó,

- Városfejlesztési Osztály: beruházási és közmű ügyintéző,

- Közgazdasági Osztály: gazdasági ügyintéző,

- Hatósági Osztály: gépjárműadó és behajtási ügyintézői álláshely.

Be nem töltött álláshelyként marad:

- Közgazdasági Osztály: a kontírozó könyvelő álláshely

Új álláshelyként jön létre:

- Városfejlesztési Osztály: közterület-felügyelő álláshely.

A hatályos SZMSZ 6. pont (2) bekezdése tartalmazza, hogy a hivatal létszáma kiegészül azzal, hogy a jegyző felhatalmazás kap adóellenőrzési célból határozott időre május 1. és szeptember 30. közötti időtartamban 2 fő köztisztviselő határozott idejű foglalkoztatására. Mivel az Idegenforgalmi Adó Nyilvántartó Könyv összhangban a Nemzeti Turisztikai Adtaszolgálató Központ (NTAK) működésével 2023. január 1-től megszűnt, az ellenőrzést más módon fogjuk folytatni és ehhez nem lesz szükség e kettő álláshelyre.

A fentiek alapján a Hévízi Polgármesteri Hivatal létszáma lecsökken 35 főről 31 főre (29 köztisztviselő 2 munkatörvénykönyves foglalkoztatás), mely 2 üres álláshelyet tartalmaz.

A hivatal álláshelyeinek száma 2016. december 31-ei 48 főről, 2023. évre betöltött 27 fő köztisztviselői létszámra csökkent, mely közelíti a kormányzati 18,34 fő számított létszámot. E számított létszám elméleti finanszírozási modell, település lakosságszám kategóriák alapján megállapított létszám, mellyel Hévíz városban a közigazgatási feladatokat ellátni nem lehet.

A jelenlegi létszámmal jelenlegi feladat mennyiségre a feladat-ellátás megoldott.

Tisztelt Képviselő-testület!

Kérem az előterjesztés megvitatását és a határozati javaslat elfogadására. A döntés egyszerű szótöbbséget igényel.

**2.**

**Határozati javaslat**

**Normatív határozat címe:** Hévízi Polgármesteri Hivatal Szervezeti és Működési Szabályzatának módosítása

1. Hévíz Város Önkormányzat Képviselő-testületének 55/2022. (II. 24.) határozatával jóváhagyott Hévízi Polgármesteri Hivatal Szervezeti és Működési Szabályzatát (a továbbiakban: SZMSZ), 2023. március 1-ei hatállyal a következők szerint módosítja.

2. Az SZMSZ 6. pont (1) bekezdése helyébe a következő rendelkezés lép:

(1) A hivatal osztályainak és belső szervezeti egységeinek engedélyezett létszáma a (2) bekezdés szerinti eltéréssel:

|  |  |  |  |
| --- | --- | --- | --- |
| **Megnevezés:** | Köztisztviselő (fő) | **Munkavállaló** (fő) | **Össz.** (fő) |
| jegyző | 1 | - | 1 |
| jegyzői titkárság | 3 | - | 3 |
| polgármesteri titkárság | 2 | 2 | 4 |
| Hatósági Osztály | 9 | - | 9 |
| Közgazdasági Osztály | 7 | - | 7 |
| Városfejlesztési Osztály | 7 | - | 7 |
| **Összesen:** | 29 | 2 | 31 |

3. Az SZMSZ 6. pont (2) bekezdése hatályát veszti.

4. Az SZMSZ 1. melléklete (*Hévízi Polgármesteri Hivatal szervezeti ábrája****)*** helyében a határozat 1. melléklete lép

5. Az SZMSZ 3. melléklete helyébe a határozat 2. melléklete (A hivatali munkakörök jegyzéke és a hivatal vagyonnyilatkozat-tételi kötelezettséggel járó munkakörei) lép.

5. Az SZMSZ módosítása 2023. március 1-én lép hatályba.

Felelős: Papp Gábor polgármester

dr. Tüske Róbert jegyző

Határidő: 2023. március 1.

…./2023. (II.23.) KT határozat 1. melléklete

*Hévízi Polgármesteri Hivatal Szervezeti és Működési Szabályzatának 1. melléklete*

***Hévízi Polgármesteri Hivatal szervezeti ábrája***

**Polgármester**

**Alpolgármester**

**Jegyző**

**Jegyzői Titkárság**

**Polgármesteri Titkárság**

**Városfejlesztési Osztály**

**Közgazdasági Osztály**

**Hatósági**

**Osztály**

**Hévízi Polgármesteri Hivatal**

**2023.március 1-től**



irányítás

vezetés

…./2023. (II.23.) KT határozat 2. melléklete

3. melléklet a Hévízi Polgármesteri Hivatal Szervezeti és Működési Szabályzatához

A hivatali munkakörök jegyzéke és a hivatal vagyonnyilatkozat-tételi kötelezettséggel járó munkakörei

Az egyes vagyonnyilatkozat-tételi kötelezettségekről szóló 2007. évi CLII. törvény alapján.

|  |  |  |
| --- | --- | --- |
| **Hévízi Polgármesteri Hivatal 2023. március 1-től** | | |
| ***Munkakör*** | Foglalkoztatási jogviszony jellege | Vagyonnyilatkozat tételre kötelezett |
| **1. Jegyző** |  |  |
| jegyző | köztisztviselő | igen |
| **2. Jegyző Titkárság** |  |  |
| 1. jegyzői referens | köztisztviselő | igen |
| 2. jogász | köztisztviselő | igen |
| 3. jegyzői ügyintéző | köztisztviselő | - |
| **3. Polgármesteri Titkárság** |  |  |
| 1. osztályvezető | köztisztviselő | igen |
| 2. polgármesteri ügyintéző | köztisztviselő | - |
| 3. informatikus | munkavállaló | - |
| 4. gépkocsivezető | munkavállaló | - |
| **4. Hatósági Osztály** |  |  |
| 1. osztályvezető | köztisztviselő | igen |
| 2. igazgatási ügyintéző | köztisztviselő | igen |
| 3. anyakönyvvezető | köztisztviselő | igen |
| 4. szociális és hatósági ügyintéző | köztisztviselő | igen |
| 5. iratkezelő | köztisztviselő | - |
| 6. hatósági ügyintéző | köztisztviselő | igen |
| 7. iparűzési és adó ügyintéző | köztisztviselő | igen |
| 8. idegenforgalmi adóügyintéző | köztisztviselő | igen |
| 9. adóügyi ügyintéző | köztisztviselő | igen |
| **5. Közgazdasági Osztály** |  |  |
| 1. osztályvezető | köztisztviselő | igen |
| 2. intézményi főkönyvi leíró könyvelő | köztisztviselő | igen |
| 3. főkönyvi leíró könyvelő | köztisztviselő | igen |
| 4. számviteli ügyintéző | köztisztviselő | igen |
| 5. kontírozó könyvelő | köztisztviselő | igen |
| 6. pénzügyi ügyintéző | köztisztviselő | igen |
| 7. intézményi könyvelő | köztisztviselő | igen |
| **6. Városfejlesztési Osztály** |  |  |
| 1. osztályvezető | köztisztviselő | igen |
| 2. beruházási és műszaki ügyintéző | köztisztviselő | igen |
| 3. települési főépítész | köztisztviselő | igen |
| 4. pályázati ügyintéző | köztisztviselő | igen |
| 5. ügyfélszolgálati és adminisztrációs ügyintéző | köztisztviselő | - |
| 6. közterület-felügyelő | köztisztviselő | igen |
| 7. közterület-felügyelő | köztisztviselő | igen |

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalan Linda | ügyintéző |  |  |
| dr. Tüske Róbert | jegyző  törvényességi felülvizsgálat |  |  |