cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/5745-1/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. február 23-ai rendes nyilvános ülésére**

**Tárgy:** A települési támogatásról szóló 11/2015. (II. 26.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 2015. év elején alkotta meg a települési támogatásról szóló 11/2015. (II. 26.) önkormányzati rendeletet (továbbiakban: Rendelet), mely rendelet célja, hogy Hévíz Város Önkormányzat közigazgatási területén élők szociális biztonságának megőrzése, elősegítése érdekében megállapítsa a települési támogatás keretében nyújtott támogatások formáit, az azokra való jogosultság feltételeit, kifizetésének, folyósításának és ellenőrzésének szabályait.

A Rendelet alapján az önkormányzat a következő szociális alapú települési támogatásokat biztosítja:

1. rendkívüli települési támogatás
2. lakhatási támogatás
3. gyógyszertámogatás
4. születési támogatás
5. méltányossági települési támogatás
6. köztemetés
7. rendkívüli esemény okozta kár elhárításához kapcsolódó méltányossági települési támogatás
8. iskolakezdési támogatás
9. védőoltási támogatás.

Az előterjesztés több támogatási forma (rendkívüli települési támogatás, lakhatási támogatás, gyógyszertámogatás, méltányossági települési támogatás) esetében jövedelemhatár emelést kíván bevezetni a hatályos Rendeletben. A módosításokat követően alkalmazhatóbbá válik a rendelet és szélesebb társadalmi körben biztosít támogatást. A jövedelemhatár emeléssel az elmúlt időszakban hatályba lépő nyugdíjemelés, illetve minimálbér és garantált bérminimum emelés kerülne kompenzálásra.

|  |  |  |  |  |
| --- | --- | --- | --- | --- |
| Szociális rendelet jövedelemhatár emelés tervezet **2023.03.01.-**től | jövedelemhatár **régi** | | jövedelemhatár **új** | |
|  | családban élő | egyedül élő | családban élő | egyedül élő |
| rendkívüli települési támogatás | öregségi nyugdíj legkisebb összegének 275 %-a: **78.375,-Ft** | öregségi nyugdíj legkisebb összegének 310 %-a: **88.350,-Ft** | öregségi nyugdíj legkisebb összegének 320 %-a: **91.200,-Ft** | öregségi nyugdíj legkisebb összegének 360 %-a: **102.600,-Ft** |
| elhunyt személy eltemettetésének költségeihez való hozzájárulására igényelt rendkívüli települési támogatás | öregségi nyugdíj legkisebb összegének 300 %-a: **85.500,-Ft** | öregségi nyugdíj legkisebb összegének 350 %-a: **99.750,-Ft** | öregségi nyugdíj legkisebb összegének 350 %-a: **99.750,-Ft** | öregségi nyugdíj legkisebb összegének 400 %-a: **114.000,-Ft** |
| lakhatási támogatás | öregségi nyugdíj legkisebb összegének 300 %-a: **85.500,-Ft** | | öregségi nyugdíj legkisebb összegének 360 %-a: **102.600,-Ft** | |
| gyógyszertámo-gatás | öregségi nyugdíj legkisebb összegének 275 %-a: **78.375,-Ft** | öregségi nyugdíj legkisebb összegének 310 %-a: **88.350,-Ft** | öregségi nyugdíj legkisebb összegének 320 %-a: **91.200,-Ft** | öregségi nyugdíj legkisebb összegének 360 %-a: **102.600,-Ft** |
| méltányossági települési támogatás | öregségi nyugdíj legkisebb összegének 300 %-a: **85.500,-Ft** | öregségi nyugdíj legkisebb összegének 350 %-a: **99.750,-Ft** | öregségi nyugdíj legkisebb összegének 400 %-a: **114.000,-Ft** | öregségi nyugdíj legkisebb összegének 450 %-a: **128.250,-Ft** |

A jövedelemhatár emelésben érintett támogatási formák közül a méltányossági települési támogatás évente egyszeri lehetőségként a rendkívüli települési támogatásra nem jogosultak, de szociálisan nehéz körülményeket megélők számára nyújt pénzbeli támogatást. Ilyen nehéz körülményként értékeli a Rendelet azt, ha haláleset, válás történik a családban, beteg vagy fogyatékos gyermek nevelése, gondozása történik, álláskeresővé válik a családfenntartó, vagy ha nehézséget okoz a felhalmozott közüzemi költségek megfizetése. A méltányossági települési támogatás összege jelenleg maximálisan 57.000,-Ft.

Az előterjesztés javaslatot tesz a méltányossági települési támogatás jövedelem határának megemelése mellett a támogatásként adható összeg maximális mértékének (öregségi nyugdíj legkisebb összegének 200-%-a, azaz 57.000,-Ft) növelésére az öregségi nyugdíj legkisebb összegének 300 %-ára, azaz 85.500,-Ft-ra.

A Rendeletben évi egyszeri lehetőséget biztosít az önkormányzat a jövedelemhatártól 25%-os mértékű eltérésre a rendkívüli települési támogatás, az elhunyt személy eltemettetésének költségeihez való hozzájárulására igényelt rendkívüli települési támogatás, illetve a méltányossági települési támogatás esetén. Az előterjesztés javaslatot tesz az egyszeri, jövedelemhatártól való 25 %-os mértékű eltérésnek 50 %-ra történő emelésére. A lehetőség csak különös méltánylást igénylő esetben biztosítható.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

# Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdésének b) pontjában, 32. § (3) bekezdésében, 45. § (1) bekezdésében, 48. § (4) bekezdésében, a 132. § (4) bekezdés a) és g) pontjában kapott felhatalmazás alapján az Alaptörvény 32. cikk (1) bekezdés a) pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. **§**

A települési támogatásról szóló 11/2015. (II. 26.) önkormányzati rendelet 13. § (1) bekezdése helyébe a következő rendelkezés lép:

*„13. § (1) Rendkívüli települési támogatás állapítható meg annak a személynek, aki létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, és havi jövedelme az öregségi nyugdíj mindenkori legkisebb összegének 320%-át, egyedül élő vagy egyedülálló esetén 360%-át nem haladja meg.”*

1. **§**

A települési támogatásról szóló 11/2015. (II. 26.) önkormányzati rendelet 13. § (6) bekezdése helyébe a következő rendelkezés lép:

*„13. § (6) A rendkívüli települési támogatás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben az öregségi nyugdíjminimum 50%-ával el lehet térni.”*

1. **§**

A települési támogatásról szóló 11/2015. (II. 26.) önkormányzati rendelet 14. § (1) bekezdése helyébe a következő rendelkezés lép:

*„14. § (1) Elhunyt személy eltemettetésének költségeihez való hozzájárulására igényelt rendkívüli települési támogatásra jogosult az eltemettető, ha az egy főre jutó havi jövedelem nem haladja meg*

*a) családjában az öregségi nyugdíj mindenkori legkisebb összegének 350%-át,*

*b) egyedül élő vagy egyedülálló személy esetén az öregségi nyugdíj mindenkori legkisebb összegének 400%-át.”*

1. **§**

A települési támogatásról szóló 11/2015. (II. 26.) önkormányzati rendelet 14. § (5) bekezdése helyébe a következő rendelkezés lép:

*„14. § (5) Elhunyt személy temetési költségeihez való hozzájárulás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben az öregségi nyugdíjminimum 50%-ával el lehet térni.”*

1. **§**

A települési támogatásról szóló 11/2015. (II. 26.) önkormányzati rendelet 15. § (2) bekezdése helyébe a következő rendelkezés lép:

*„15. § (2) A lakhatási támogatás állapítható meg annak, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 360%-át, és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.”*

1. **§**

A települési támogatásról szóló 11/2015. (II. 26.) önkormányzati rendelet 22. § (2) bekezdése helyébe a következő rendelkezés lép:

*„22. § (2) Az (1) bekezdésben meghatározott szociális rászorultságon azt a havi rendszeres gyógyító ellátási költséget és jövedelemhatárt kell érteni, amely eléri az öregségi nyugdíj mindenkori legkisebb összegének 20%-át, feltéve, hogy a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 320%-át, egyedül élő vagy egyedülálló esetén a 360%-át.”*

1. **§**

A települési támogatásról szóló 11/2015. (II. 26.) önkormányzati rendelet 28. § (1) bekezdése helyébe a következő rendelkezés lép:

*„28. § (1) A települési támogatás méltányosságból is megállapítható, ha az egy főre jutó havi jövedelem a kérelmező családjában az öregségi nyugdíj mindenkori legkisebb összegének 400%-át, egyedül élő vagy egyedülálló kérelmező esetén az öregségi nyugdíj mindenkori legkisebb összegének 450%-át nem haladja meg, feltéve, ha a kérelem benyújtását legfeljebb 60 nappal megelőzően az alábbi körülmények valamelyike fennáll:*

*a) kérelmezővel együtt élő közeli hozzátartozó 12 hónapon belül bekövetkezett halála, illetve 6 hónap belül történt házasság felbontása miatt a kérelmező családjában az egy főre jutó jövedelem legalább 50%-kal csökkent,*

*b) kérelmező tartósan beteg vagy fogyatékos gyermeket nevel, gondoz,*

*c) a kérelmező háztartásában életvitelszerűen élő, nagykorúvá vált gyermek, a kérelem benyújtását megelőző hat hónapon belül új lakcímet vagy tartózkodási helyet létesített,*

*d) 12 hónapon belül a kérelmező vagy házastársa, élettársa, bejegyzett élettársa álláskeresővé vált és nem részesül foglalkoztatást helyettesítő támogatásban vagy egészségkárosodási és gyermekfelügyeleti támogatásban,*

*e) a kérelmező vagy vele együtt élő házastársának, gyermekének betegsége, balesete miatt végzett ápolás, gondozás okán kérelmező 30 egymást követő napot meghaladóan táppénzt vesz igénybe,*

*f) a kérelmező, vagy vele együtt élő családja által lakott ingatlan felhalmozott közüzemi költségeinek rendezése, amennyiben a téli fűtés biztosítása a kérelmező vagy családja létfenntartását veszélyeztetné, vagy kiskorú gyermek lakhatása kerülne veszélybe.”*

1. **§**

A települési támogatásról szóló 11/2015. (II. 26.) önkormányzati rendelet 28. § (4) bekezdése helyébe a következő rendelkezés lép:

*„28. § (4) A méltányossági települési támogatás összege az öregségi nyugdíj legkisebb összegének 300%-át nem haladhatja meg.”*

1. **§**

A települési támogatásról szóló 11/2015. (II. 26.) önkormányzati rendelet 28. § (6) bekezdése helyébe a következő rendelkezés lép:

*„28. § (6) Méltányossági települési támogatás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben az öregségi nyugdíjminimum 50%-ával el lehet térni.”*

1. **§**

Ez a rendelet 2023. március 1-jén lép hatályba.

dr. Tüske Róbert Papp Gábor

jegyző polgármester

**3.**

**Általános indokolás**

Hévíz Város Önkormányzat Képviselő-testületének a települési támogatásról szóló 11/20105. (II. 26.) önkormányzati rendeletében szereplő támogatási formák nagy részénél a rendeletben meghatározott jövedelemhatár idejétmúlttá vált. Az módosítással alkalmazhatóbbá válhat az önkormányzati rendelet és szélesebb társadalmi körben érvényesülhetnek az önkormányzati támogatások. A jövedelemhatár emeléssel az elmúlt időszakban hatályba lépő nyugdíjemelés, illetve minimálbér és garantált bérminimum emelés kerülne kompenzálásra.

**Részletes indokolás**

**Az 1. §-hoz**

A rendkívüli települési támogatás jövedelemhatárának emelése.

**A 2. §-hoz**

A rendkívüli települési támogatás megállapításánál a jövedelemhatártól való eltérés mértékének megemelése.

**A 3. §-hoz**

Az elhunyt személy eltemettetésének költségeihez való hozzájárulására igényelt rendkívüli települési támogatás jövedelemhatárának emelése.

**A 4. §-hoz**

Az elhunyt személy eltemettetésének költségeihez való hozzájárulására igényelt rendkívüli települési támogatás megállapításánál a jövedelemhatártól való eltérés mértékének megemelése.

**Az 5. §-hoz**

A lakhatási támogatás jövedelemhatárának emelése.

**A 6. §-hoz**

A gyógyszertámogatás jövedelemhatárának emelése.

**A 7. §-hoz**

A méltányossági települési támogatás jövedelemhatárának emelése.

**A 8. §-hoz**

A méltányossági települési támogatás évi egyszeri maximális összegének emelése.

**A 9. §-hoz**

A méltányossági települési támogatás megállapításánál a jövedelemhatártól való eltérés mértékének megemelése.

**A 10. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a települési támogatásról szóló 11/2015. (II. 26.) önkormányzati rendelet módosítása

**Társadalmi-gazdasági hatása**: több települési támogatási formánál bevezetni kívánt magasabb jövedelemhatár lehetővé teszi, hogy a szociálisan rászorultak körében nagyobb számban váljanak jogosulttá az önkormányzat által nyújtott támogatásokra. A módosítással a szociálisan rászorultak segítséget kapnak a méltányos települési támogatás keretén belül egy magasabb összegű juttatásra.

**Költségvetési hatása**: a módosítással várhatóan a települési támogatásokra fordított kiadások növekedése várható, mely előre nehezen tervezhető, de költségvetés módosítás során a fedezet év közben átvezethető

**Környezeti, egészségi hatása**: nincs

**Adminisztratív terheket befolyásoló hatása**: valószínűsíthetően a települési támogatásokra vonatkozó kérelmek száma növekedni fog.

**Egyéb hatása**: nincs

**A rendelet megalkotásának szükségessége**: a nyugdíjemelés, illetve a minimálbér és a garantált bérminimum emelése szükségessé tette a települési támogatásoknál meghatározott jövedelemhatárok felülvizsgálatát.

**A rendelet megalkotása elmaradása esetén várható következmények**: törvényességi felügyeleti eljárás megindítását várhatóan nem eredményezi.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné dr. Gallé Vera | hatósági osztályvezető |  |  |
| Szintén László | közgazdasági osztályvezető |  |  |
| dr. Tüske Róbert | törvényességi felülvizsgálat |  |  |